คำสั่งหัวหน้าคณะรักษาความสงบแห่งชาติคำสั่งหัวหน้าคณะรักษาความสงบแห่งชาติที่ ๔๙/๒๕๖๐เรื่องการพิสูจน์ตัวบุคคลของแรงงานต่างด้าว โดยที่ระบบการตรวจสอบบุคคลบางประเภทซึ่งเดินทางเข้ามาในราชอาณาจักรไทยยังไม่สามารถตรวจสอบและยืนยันอัตลักษณ์ได้ถูกต้องตามหลักการอันเกี่ยวกับความมั่นคงของประเทศดังเช่นที่มีคนต่างด้าวเดินทางเข้ามาทำงานในราชอาณาจักรไทยเป็นจำนวนมากทั้งที่เข้ามาโดยชอบด้วยกฎหมายและไม่ชอบด้วยกฎหมายแต่การจัดเก็บข้อมูลเพื่อพิสูจน์ตัวบุคคลของแรงงานต่างด้าวกระจัดกระจายอยู่ในความรับผิดชอบของหลายหน่วยงานตามหน้าที่และอำนาจที่เกี่ยวข้องอีกทั้งยังใช้ระบบหรือวิธีการที่แตกต่างกันทำให้เกิดความยุ่งยากและล่าช้าในการนำข้อมูลดังกล่าวมาใช้ประโยชน์ในทางราชการจึงมีความจำเป็นจะต้องกำหนดให้มีคณะกรรมการพิจารณาการเก็บข้อมูลพิสูจน์ตัวบุคคลของแรงงานต่างด้าวเพื่อทำหน้าที่จัดทำทะเบียนประวัติและการจัดเก็บข้อมูลจากแรงงานต่างด้าวที่เดินทางเข้ามาทำงานในราชอาณาจักรไทยด้วยการใช้วิธีการหลายอย่างประกอบกันอย่างเป็นระบบมีฐานทางกฎหมายรองรับถูกต้องชัดเจนเชื่อถือได้และมีมาตรการปกป้องข้อมูลเหล่านี้มิให้มีการนำไปใช้ในทางที่ละเมิดสิทธิในความเป็นอยู่ส่วนตัวเกินกว่าความจำเป็นในการคุ้มครองประโยชน์สาธารณะตามมาตรฐานสากลทั้งนี้ เพื่อเป็นการป้องกันระงับหรือปราบปรามการทำลายความสงบเรียบร้อยและเป็นการรักษาความมั่นคงของชาติด้านแรงงาน เศรษฐกิจ และสังคมอาศัยอำนาจตามความในมาตรา ๒๖๕ ของรัฐธรรมนูญแห่งราชอาณาจักรไทยประกอบกับมาตรา ๔๔ ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช๒๕๕๗ หัวหน้าคณะรักษาความสงบแห่งชาติ โดยความเห็นชอบของคณะรักษาความสงบแห่งชาติจึงมีคำสั่งดังต่อไปนี้ข้อ ๑ ในคำสั่งนี้คณะกรรมการ หมายความว่าคณะกรรมการพิจารณาการเก็บข้อมูลพิสูจน์ตัวบุคคลของแรงงานต่างด้าว๒๒ จังหวัดที่มีพื้นที่ติดทะเลหมายความว่า จังหวัดกระบี่ จันทบุรี ฉะเชิงเทรา ชลบุรี ชุมพร ตราด ตรังนครศรีธรรมราช นราธิวาส ประจวบคีรีขันธ์ ปัตตานี พังงา เพชรบุรี ภูเก็ต ระนองระยอง สงขลา สตูล สมุทรปราการ สมุทรสงคราม สมุทรสาคร และสุราษฎร์ธานีข้อ ๒ ให้จัดตั้ง คณะกรรมการพิจารณาการเก็บข้อมูลพิสูจน์ตัวบุคคลของแรงงานต่างด้าว ประกอบด้วย ปลัดกระทรวงมหาดไทยเป็นประธานกรรมการ อธิบดีกรมการกงสุลอธิบดีกรมสนธิสัญญาและกฎหมาย ผู้บัญชาการสำนักงานตรวจคนเข้าเมืองผู้อำนวยการสำนักงานรัฐบาลอิเล็กทรอนิกส์ (องค์การมหาชน) เป็นกรรมการอธิบดีกรมการปกครองเป็นกรรมการและเลขานุการ อธิบดีกรมการจัดหางาน อธิบดีกรมเจ้าท่าและอธิบดีกรมประมง เป็นกรรมการและผู้ช่วยเลขานุการข้อ ๓ ให้คณะกรรมการมีหน้าที่และอำนาจดังต่อไปนี้(๑) พิจารณาแนวทางการดำเนินการเพื่อให้มีระบบการพิสูจน์ตัวบุคคลของแรงงานต่างด้าวภาคประมงที่กรมเจ้าท่าและกรมการจัดหางานดำเนินการอยู่โดยให้มีการจัดเก็บข้อมูลการระบุอัตลักษณ์บุคคลเพื่อประโยชน์ในการพิสูจน์ตัวบุคคลอย่างมีประสิทธิภาพ(๒)กำหนดหน่วยงานที่มีหน้าที่และอำนาจในการจัดเก็บข้อมูลการระบุอัตลักษณ์บุคคล รวมทั้งกำหนดหลักเกณฑ์และวิธีการในการจัดเก็บข้อมูลดังกล่าวตลอดจนกำหนดให้มีการเชื่อมโยงข้อมูลระหว่างหน่วยงานที่เกี่ยวข้องในการจัดเก็บข้อมูลจัดทำทะเบียนประวัติ และพิสูจน์อัตลักษณ์ของแรงงานต่างด้าวเพื่อให้สามารถนำมาใช้งานได้อย่างรวดเร็วและมีประสิทธิภาพ(๓) กำหนดหน่วยงานที่มีหน้าที่รับผิดชอบและรักษาข้อมูลตาม (๑) และ(๒) ให้มีความปลอดภัยมีความน่าเชื่อถือในการพิสูจน์ตัวตนของแรงงานต่างด้าวและมีระบบป้องกันมิให้มีการนำข้อมูลดังกล่าวไปใช้โดยไม่ชอบด้วยกฎหมาย(๔) ปฏิบัติหน้าที่อื่นตามที่นายกรัฐมนตรีมอบหมายให้หน่วยงานตาม (๒) และ (๓)มีหน้าที่และอำนาจดำเนินการให้เป็นไปตามที่คณะกรรมการกำหนดข้อ ๔ การจัดเก็บข้อมูลพิสูจน์ตัวบุคคลตามข้อ๓ (๑) ให้เริ่มดำเนินการสำหรับแรงงานต่างด้าวในภาคประมงและโรงงานแปรรูปสัตว์น้ำใน๒๒ จังหวัดที่มีพื้นที่ติดทะเล โดยให้ดำเนินการให้แล้วเสร็จภายในวันที่ ๓๑ มีนาคมพ.ศ. ๒๕๖๑คณะกรรมการอาจประกาศพื้นที่เพิ่มเติมนอกเหนือจาก ๒๒จังหวัดที่มีพื้นที่ติดทะเลได้โดยความเห็นชอบของคณะรัฐมนตรีข้อ ๕ การจัดเก็บข้อมูลพิสูจน์ตัวบุคคลของแรงงานต่างด้าวสำหรับแรงงานอื่นนอกจากแรงงานตามข้อ๔ วรรคหนึ่ง ในพื้นที่ใด ให้คณะกรรมการเสนอต่อคณะรัฐมนตรีเพื่อกำหนดหน่วยงานที่มีหน้าที่รับผิดชอบและกำหนดระยะเวลาดำเนินการให้แล้วเสร็จในกรณีเช่นนี้ให้นำความในข้อ ๓ วรรคสอง มาใช้บังคับด้วยข้อ ๖ การจัดเก็บข้อมูลพิสูจน์ตัวบุคคลของแรงงานต่างด้าวที่กรมการจัดหางานได้ดำเนินการก่อนที่คำสั่งนี้มีผลใช้บังคับให้ดำเนินการต่อไปจนกว่าคณะกรรมการจะกำหนดหน่วยงานที่มีหน้าที่ดำเนินการแทนหรือกำหนดเป็นอย่างอื่นข้อ ๗ ให้สำนักงบประมาณพิจารณาจัดสรรงบประมาณให้แก่คณะกรรมการและหน่วยงานที่คณะกรรมการมอบหมายเพื่อให้ดำเนินการตามคำสั่งนี้ข้อ ๘ ในกรณีที่เห็นสมควรนายกรัฐมนตรีหรือคณะรัฐมนตรีอาจเสนอให้คณะรักษาความสงบแห่งชาติแก้ไขเปลี่ยนแปลงคำสั่งนี้ได้ข้อ ๙[๑] คำสั่งนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปสั่ง ณวันที่ ๒ พฤศจิกายน พุทธศักราช ๒๕๖๐พลเอกประยุทธ์ จันทร์โอชาหัวหน้าคณะรักษาความสงบแห่งชาติปุณิกา/อัญชลี/จัดทำ๖ พฤศจิกายน๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๒๖๙ ง/หน้า ๒๐/๒ พฤศจิกายน ๒๕๖๐